Diari Oficial de la Generalitat Valenciana


Sumari del DOGV 5499, del 26-04-2007 (2007/3615)

Informació pública del concurs per a l'adjudicació de la condició d'urbanitzador per al desenvolupament urbanístic per gestió indirecta de la proposta de Programa d'Actuació Integrada del Sector denominat Masia del Savall de sòl no urbanitzable comú de les normes subsidiàries de Planes (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5499

Data del DOGV
:   26-04-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/3615


Data del document
:   07-03-2007

Organisme emissor
:   Ajuntament de Planes

Tipus de document
:   Anunci

Descriptors 

:   * Planes
    * licitació
    * contracte d'obres
    * indústria de la construcció

El Ple de l'Ajuntament de Planes, en sessió celebrada el dia 5 de març de 2007, va adoptar el següent acord la part dispositiva del qual assenyalava:
1. Iniciar el procediment per a la gestió indirecta del Programa d'Actuació Integrada corresponent al Sector Masia del Savall de sòl no urbanitzable comú de les normes subsidiàries de l'Ajuntament de Planes, conforme al que establix l'article 128 de la Llei 16/2005, de 30 de desembre, Urbanística Valenciana.
2. Aprovar les bases particulars per a l'adjudicació del Programa d'Actuació Integrada corresponent al Sector Masia del Savall de sòl no urbanitzable comú de les normes subsidiàries de l'Ajuntament de Planes (Alacant).
3. Ordenar la publicació del corresponent anunci de concurs que s'inserirà en el tauler d'anuncis de l'Ajuntament i en el Diario Oficial de la Unión Europea, en primer lloc i en el Diari Oficial de la Comunitat Valenciana.
L'Ajuntament en ple, en virtut de l'acord adoptat en data 5 de març de 2007, amb vista a iniciar el procediment per a la gestió indirecta del Programa d'Actuació Integrada per al Sector Masia de Savall del sòl classificat per les normes subsidiàries de Planes no urbanitzable comú, d'acord amb els articles 130.3.b i 131 de la Llei 16/2005, de 30 desembre, de la Generalitat, Urbanística Valenciana (LUV) i en l'article 287 del Decret 67/2006, de 19 de maig, del Consell, pel qual s'establix el Reglament d'Ordenació i Gestió Territorial i Urbanística Valenciana (ROGTU) i a fi de regular les qüestions jurídiques, econòmiques i administratives que afecten tant el procediment d'adjudicació com al desplegament i execució del programa d'actuació integrada, per gestió indirecta, del referit sector, va acordar procedir a realitzar l'anunci del concurs i l'aprovació de les presents bases particulars reguladores, en virtut dels articles 132.5 i següents de la LUV, ajustant-se als models tipus aprovats per orde del conseller de Territori i Habitatge de 13 de desembre de 2006.
L'alcalde: Francisco Javier Sendra Mengual.
Model tipus d'anunci de concurs anunci de licitació programa d'actuació integrada
Apartat I: poder adjudicador
I.1) Nom, direccions i punts de contacte: hauran d'indicar-se les següents dades de l'entitat local adjudicatària del programa d'actuació integrada:
Nom oficial: Ajuntament de Planes
Direcció postal: plaça de Dalt Vila, 1.
Localitat: Planes (Alacant)
Codi postal: 03037.
País: Espanya.
Telèfon: 214 478 234.
Fax: 517 528 342.
Adreça de correu electrònic: oypien@qle-rkqrtlob.df de contacte.
Direccions Internet: www.dip-alicante.és
Pot obtindre's més informació en: vegeu els punts de contacte mencionats dalt.
Les bases generals i les bases particulars reguladores del programa d'actuació integrada poden obtindre's en: vegeu els punts de contacte mencionats dalt
Les bases generals estan publicades en el Butlletí Oficial de la Província d'Alacant número 193 de 23 d'agost de 2006, com a Ordenança Municipal Reguladora de les Bases Generals Municipals per a l'Adjudicació de Programes d'Actuació Urbanística en l'Àmbit Territorial del Municipi de Planes.
Les ofertes o sol·licituds de participació han d'enviar-se a: vegeu els punts de contacte mencionats dalt.
I.2) Tipus de poder adjudicador i principal activitat: institució regional o local.
Apartat II: objecte del contracte
II.1) Descripció
II.1.1) Denominació: Programa d'Actuació Integrada del Sector Masia de Savall.
II.1.2) Tipus de contracte i emplaçament de les obres, lloc d'entrega o d'execució:
Categoria: obres: projecte i execució.
Emplaçament: Sector Masia de Savall. Terme municipal de Planes, en el seu extrem SO, confrontant amb els termes d'Almudaina i Benimarfull. Entre els punts quilomètrics 0,66 i 2,93 de la carretera CV-710.
Codi NUTS: ES521
II.1.3) L'anunci es referix a: un contracte públic.
II.1.4) Breu descripció del contracte o adquisició: concurs per a la selecció d'agent urbanitzador per al desenvolupament del programa d'actuació integrada que té com a objecte dotar d'ordenació detallada i desenvolupar un futur sector residencial que quedarà ubicat en l'extrem sud-oest del terme municipal; confrontant amb els termes de Benimarfull, a l'oest (barranc de la Cova per mig), i de l'Almudaina, al sud, el límit de terme dels quals coincidix amb l'eix de la Sendera del Sofre.
II.1.5) Classificació CPV: 88505404.
II.1.6) Contracte cobert per l'acord sobre contractació pública (ACP): no.
II.1.7) Divisió en lots: no.
II.1.8) S'acceptaran variants- sí.
II.2) Quantitat o extensió del contracte
II.2.1) Extensió o quantitat total del contracte: 6.032.000,00 Euros
II.2.2) Opcions: no.
II.3) Duració del contracte o termini d'execució:
Estimació dels terminis de desplegament i execució del programa d'actuació integrada, previstos en les bases particulars de programació: 72 mesos des de l'aprovació definitiva del projecte d'urbanització.
Apartat III: informació de caràcter jurídic, econòmic, financer i tècnic
III.1) Condicions relatives al contracte
III.1.1) Depòsits i garanties exigits:
Garantia provisional: totes les proposicions dels interessats per a participar en el concurs del present programa d'actuació integrada hauran de prestar una garantia provisional equivalent al 2% del pressupost estimat de les càrregues d'urbanització, en els termes i condicions exigits en la normativa que siga d'aplicació, per un import de 104.000,00 Euros
Garantia definitiva: igualment, l'import de la garantia definitiva a depositar per l'adjudicatari del programa serà del 10% del pressupost estimat de les càrregues d'urbanització, en els termes i condicions exigits en la normativa que siga d'aplicació, per un import de 520.000,00 Euros
III.1.2) Principals condicions de finançament i de pagament i/o referència a les disposicions que les regulen: no es preveuen.
III.1.4) Altres condicions particulars a què està subjecta l'execució del contracte: vegeu les bases generals i particulars de programació del programa d'actuació integrada.
III.2) Condicions de participació
III.2.1) Situació personal dels operadors econòmics, inclosos els requisits relatius a la inscripció en un registre professional o mercantil: veure base XIII de les bases particulars de programació del programa d'actuació integrada.
III.2.2) Capacitat econòmica i financera: veure base XIV de les bases particulars de programació del programa d'actuació integrada.
III.2.3) Capacitat tècnica: Veure base XV de les bases particulars de programació del programa d'actuació integrada.
Apartat IV: procediment
IV.1) Tipus de procediment
IV.1.1 Tipus de procediment: obert.
IV.2) Criteris d'adjudicació
IV.2.1) Criteris d'adjudicació: veure base XXI de les bases particulars de programació del programa d'actuació integrada.IV.2.2) Es realitzarà una subhasta electrònica?: no.
IV.3) Informació administrativa
IV.3.1) Número de referència de l'expedient:...
IV.3.2) Publicacions anteriors referents al mateix contracte: informació pública del Programa d'Actuació Integrada Mas de Savall (Planes) en el Diari Oficial de la Comunitat Valenciana (antic DOGV) número 5.175 de 12 de gener de 2006.
IV.3.3) Condicions per a l'obtenció de les bases generals i particulars de programació. Haurà d'omplir-se amb les mencions següents:
Termini de recepció de sol·licituds de documents o d'accés a estos.
Documents subjectes a pagament: bases particulars de programació (segons ordenança fiscal)
IV.3.4) Termini de recepció d'ofertes i sol·licituds de participació: les proposicions dels interessats hauran de presentar-se amb anterioritat al dia 07.06.2007.
IV.3.5) Llengües en què pot redactar-se l'oferta o sol·licitud de participació: ES: (espanyol).
IV.3.6) Termini durant el qual el licitador estarà obligat a mantindre la seua oferta: L'anunci del concurs del programa d'actuació integrada va ser enviat al Diario Oficial de la Unión Europea en data 07.03. 2007.
IV.3.7) Condicions per a l'obertura de les ofertes: Lloc: Ajuntament de Planes. És un acte públic pel qual es permet la presència de persones autoritzades a estar presents en l'acte d'obertura d'ofertes.
Apartat VI: informació complementària
VI.1) Es tracta de contractes periòdics?: no.
VI.2) Es relaciona el contracte amb un projecte o programa finançat per mitjà de fons comunitaris?: no.
Vi.3) Informació addicional:
La justificació de la solvència econòmica i financera de l'urbanitzador s'acreditarà per un o alguns dels mitjans següents: a) Informe d'institucions financeres o, si és procedent, justificant l'existència d'una assegurança d'indemnització per riscos professionals. b) Si es tractara de persones jurídiques, presentació dels comptes anuals o d'extracte d'estos, en el cas en què la publicació d'estos siga obligatòria en la legislació del país on l'aspirant a urbanitzador estiga establit. c) Declaració sobre el volum global de negocis i, si és procedent, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.
La justificació de la solvència tècnica i professional de l'urbanitzador s'acreditarà per un o alguns dels mitjans següents: a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant. b) Indicació de l'equip tècnic, estiga o no integrat en l'estructura organitzativa de l'urbanitzador, que participe en la gestió del programa d'actuació integrada, i especialment dels responsables del control de qualitat. c) Titulacions acadèmiques i professionals del personal de direcció de l'urbanitzador. d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys. e) Declaració del material, instal·lacions i equip tècnic amb què compte l'urbanitzador per al compliment dels seus compromisos. f) Declaració de les mesures adoptades per a controlar la qualitat durant el desplegament i execució del programa d'actuació integrada, incloent els mitjans d'estudi i investigació de què es dispose. g) Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada. Si per raons justificades en cada cas concret l'urbanitzador no estiguera en condicions de presentar la documentació sol·licitada per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'Ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència de, almenys, un dels seus membres.
Documentació a presentar per cada concursant: els que desitgen prendre part en la licitació hauran de presentar en el termini i lloc que s'establix en l'apartat L de l'annex I, les seues proposicions, integrades per tres sobres, identificats en el seu exterior amb la indicació de la licitació a què concórreguen i firmats pel licitador o persona que ho represente i indicant el nom i cognoms o raó social del proponent amb la següent documentació en idioma castellà o valencià: sobre A. Alternativa tècnica, es presentarà obert. Sobre B. Proposició juridicoeconòmica, es presentarà en sobre tancat. La documentació obrant en estos sobres serà objecte de valoració als efectes d'aprovació del programa i adjudicació de la condició d'urbanitzador. Sobre C. Es presentarà amb el títol de "Documentació" i contindrà la documentació següent: A. Si concorreguera una societat mercantil, haurà de presentar escriptura de constitució inscrita en el Registre Mercantil. Tractant-se d'una agrupació d'interés urbanístic, es presentarà escriptura pública de constitució, així com inscripció en el Registre d'Agrupacions d'Interés Urbanístic dependent de la conselleria competent en Urbanisme. B. Els que compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el registre Mercantil o registre públic corresponent. C. Quan l'oferent actue en nom propi i siga empresa individual, haurà de presentar DNI o fotocòpia legalitzada d'este. D. Resguard acreditatiu d'haver constituït la garantia provisional en els termes exigits en la base XVI. E. Declaració responsable de no estar sotmés en cap de les prohibicions per a contractar establides per la legislació reguladora de la contractació administrativa, incloent el trobar-se al corrent en el compliment de les obligacions tributàries i amb la Seguretat Social imposades per les disposicions vigents. F. Els documents que acrediten els requisits de solvència tècnica i professional, econòmica i financera G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si és procedent, al fur jurisdiccional estranger que poguera correspondre'ls. H. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4. En tot cas, amb caràcter previ a l'adjudicació, l'ajuntament requerirà a l'adjudicatari proposat la justificació documental íntegra de tals extrems. I. En cas de concórrer a la licitació diverses empreses, compromeses a la constitució d'una unió temporal, cada una d'elles haurà d'acreditar la seua personalitat jurídica i capacitat, indicant els noms i circumstàncies dels empresaris que subscriuen les proposicions, la participació de cada una d'elles, i designant la persona o Entitat que, durant la vigència del contracte, ha de tindre la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris. Cada concursant no podrà presentar més d'una proposició, ni formular variants. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no admissió de totes les propostes de programa presentades per este. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al següent dia hàbil.
Els licitadors estan obligats a sotmetre la documentació a què fa referència l'article 134.1 de la Llei 16/2005, de 30 de desembre, Urbanística Valenciana (DOGV de 31 de desembre de 2005) i, si és el cas, l'exigida per l'article 307 del Reglament d'Ordenació i Gestió Territorial i Urbanística, aprovat per Decret 67/2006, de 12 de maig, del Consell de la Generalitat (DOGV de 23 de maig de 2006) a informació al públic pel termini d'un mes, en la forma i requisits assenyalats en tals preceptes. Abans de la publicació de l'esmentat anunci, els licitadors hauran d'haver remés avís de l'inici del procediment de gestió indirecta del programa d'actuació integrada al domicili fiscal dels que consten en el cadastre com a titulars de drets afectats per l'actuació proposada, conforme al que disposa l'article 134.4 de la Llei 16/2005, de 30 de desembre, Urbanística Valenciana (DOGV de 31 de desembre de 2005).
VI.4) Procediments de recurs
VI.4.1) Òrgan competent per als procediments de recurs:
Dades de l'entitat local adjudicatària del programa d'actuació integrada:
Nom oficial: Ajuntament de Planes
Direcció postal: plaça de Dalt Vila, 1.
Localitat: Planes (Alacant)
Codi postal: 03223.
País: Espanya.
Telèfon: 601 232 127.
Fax: 701 414 699.
Dades de l'òrgan competent de la Generalitat Valenciana que conega de l'aprovació definitiva del programa d'actuació integrada:
Nom oficial: Direcció Territorial de Territori i Habitatge d'Alacant.
Direcció postal: avinguda Aguilera, 1
Localitat: Alacant
Codi postal: 03371
País: Espanya
Unitat administrativa de l'entitat responsable de la tramitació del programa d'actuació integrada: Servici Territorial De Planificació I Ordenació Territorial
Telèfon de contacte: 012.
Fax de contacte. 885 744 951.
Direcció electrònica de contacte: www.gva.és
VI.5) Data d'enviament del present anunci: l'anunci del concurs del programa d'actuació integrada va ser enviat al Diario Oficial de la Unión Europea en data dd/mm/ aaaa.
Bases particulars del concurs per a l'adjudicació de la condició d'urbanitzador per al desenvolupament urbanístic per gestió indirecta de la proposta de Programa d'Actuació Integrada del Sector denominat Masia de Savall de sòl no urbanitzable comú de les normes subsidiàries de Planes
BASE I. OBJECTE DEL CONTRACTE
L'Ajuntament de Planes convoca concurs públic que té com a objecte l'adjudicació de la condició d'urbanitzador per al desenvolupament urbanístic i l'execució, per mitjà del sistema de gestió indirecta, del programa d'actuació que s'especifica en les presents bases particulars, en les que es regulen les condicions de caràcter tècnic, jurídic, econòmic i administratiu, per a la selecció d'una proposta de programa d'actuació integrada i d'un urbanitzador per al desenvolupament urbanístic del sector Masia de Savall. S'especifica en l'apartat A de l'annex I.
Situació de l'àmbit:
La finca sobre la qual es planteja el present projecte està situada en el terme municipal de Planes, en el seu extrem SO, confrontant amb els termes d'Almudaina i Benimarfull. Entre els punts quilomètrics 0,66 i 2,93 de la carretera CV.710, (que la travessa), que unix la que conduïx de Cocentaina a Pego (en el tram que discorre entre Benimarfull i Planes) amb el nucli urbà de l'Almudaina. Limita amb l'est amb el barranc del Sofre, tram del llit principal i ramal; pel sud amb el límit del terme municipal de l'Almudaina; per l'oest amb el barranc de la Cova i pel nord amb el tram final del barranc de la Cova i barranc del Sofre, al qual s'unix, després de travessar, sota pont, la CV-710 en el punt d'accés a la finca.
BASE II. RÈGIM JURÍDIC. (art. 286.1.d) del Reglament d'Ordenació i Gestió Territorial i Urbanística)
El present contracte té naturalesa jurídica especial, i en tot el no previst en les presents bases particulars, s'aplicaran la Llei 16/2005, de 30 de desembre, de la Generalitat, Urbanística Valenciana i el Reglament d'Ordenació i Gestió Territorial i Urbanística, aprovat per Decret 67/2006, de 19 de maig, del Consell de la Generalitat, i les bases generals de programació.
S'aplicaran supletòria les disposicions contingudes en el títol IV del llibre II del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny, i les establides en el Reglament General de la dita llei, aprovat per Reial Decret 1098/2001, de 12 de, així com les normes que regulen la contractació administrativa de les entitats locals que se li apliquen.
En cas de contradicció entre els documents contractuals abans citats, l'orde de prelació serà el següent: bases particulars de programació, bases generals de programació i contracte per al desplegament i execució del programa d'actuació integrada.
BASE III. ORDENACIÓ URBANÍSTICA VIGENT. (Art. 131.2.a) Llei Urbanística Valenciana).
L'instrument urbanístic que regix en l'Ajuntament de Planes el constituïxen les normes subsidiàries de planejament, aprovades per la Comissió Territorial d'Urbanisme en data 22.12.1999, i que van ser homologades a la Llei Reguladora de l'Activitat Urbanística per Resolució del director general d'Urbanisme de data 22.09.2000.
L'àmbit de l'actuació integrada es troba classificat com a sòl no urbanitzable forma part del territori corresponent a la categoria de comú que preveu l'instrument de planejament, sense estar inclòs en cap de les àrees de SNU protegides o susceptibles de protecció especial. La seua situació en relació amb les NNSS de planejament de Planes, i l'ordenació vigent, es representen en pla adjunt a l'apartat B de l'annex I
BASE IV. MEMÒRIA DE NECESSITATS I OBJECTIUS DEL PROGRAMA D'ACTUACIÓ INTEGRADA. (art. 131.2.b) Llei Urbanística Valenciana)
1. MEMÒRIA DE NECESSITATS:
Les conclusions de l'informe i valoració de les característiques geogràfiques i agronòmiques de la finca Masia de Savall, justifiquen la situació actual d'abandó de la finca en un marc, molt acusat en la comarca, d'abandó progressiu de l'agricultura i la zona rural, tendint la mà d'obra més jove cap a zones més urbanitzades i industrials i cap a professions que els aporten una renda per capita més coincident amb les necessitats actuals.
Proposant, l'esmentat informe, "al trobar-se la finca en un entorn mediambiental, destinar-la al turisme rural, l'oci i esplai, tan buscats per la societat actual que tendix cada vegada més a buscar espais rurals per al seu descans. La finca presenta un entorn idoni per a oferir, a una població cada vegada més urbana, l'acostament a les zones rurals i al medi ambient, així com perquè en prengueu coneixement i gaudi. Podent-se dotar este espai dels mitjans necessaris perquè el ciutadà urbà puga practicar el senderisme, en contacte directe amb la naturalesa, i ajudar-los al seu acostament per al seu ús i gaudi. Tot això sense oblidar-nos que tals projectes contribuirien d'una forma molt important a l'ocupació de la zona, pal·liant en certa manera l'emigració de la joventut, i com no, afectaria positivament en l'economia local".
2. OBJECTIUS DE LA PROGRAMACIÓ:
a) Gestionar la transformació jurídica de les finques afectades pel programa. En este sentit l'urbanitzador estarà obligat a:
o Demanar, dels corresponents registres (de la Propietat i Cadastre), tota la informació de les finques i titulars de drets i deures inclosos en l'actuació.
o Fitar i delimitar les parcel·les aportades a la reparcel·lació amb caràcter previ a la redacció del projecte.
o En cas d'existir, efectuar un estudi fefaent de les parcel·les semiconsolidades, amb proposta de solució en els termes previstos en el capítol III del títol I de la Llei Urbanística Valenciana.
o Presentar per a la seua aprovació el projecte de reparcel·lació.
o Pagar als creditors nets abans que la reparcel·lació accedisca al Registre de la Propietat.
o Inscriure en el Registre de la Propietat les noves finques resultants, especialment les destinades al domini públic.
o Fer constar en el Registre de la Propietat les afeccions existents (carreteres, ferrocarril, barrancs i altres)
o Cancel·lar les finques cadastrals aportades a la reparcel·lació i inscriure les resultants en el cadastre.
o Qualssevol altres actuacions necessàries per a la transformació jurídica de les finques afectades.
b) Urbanitzar completament la unitat o unitats d'execució que constituïxen l'objecte del programa i realitzar les obres públiques addicionals que es precisen, amb subjecció a les previsions temporals i econòmiques del programa (definint-se, a nivell general, aquelles obres necessàries per a garantir els servicis urbanístics i la seua connexió amb les infraestructures generals).
c) Connectar i integrar adequadament la urbanització amb les xarxes d'infraestructures d'energia, comunicacions i servicis públics existents, devent per a això:
o Aportar informes de les administracions sectorials les competències del qual resulten afectades per l'actuació (carreteres, xarxa ferroviària, domini públic hidràulic, domini públic maritimoterrestre i altres)
o Presentar, si és el cas, estudis i informes favorables per a realitzar les connexions amb les corresponents companyies subministradores (llum, aigua, gas, telefonia i altres).
o Incloure en el projecte d'urbanització la construcció de les següents obres complementàries que foren necessàries.
d) Suplementar les infraestructures i espais públics o reserves dotacionals en què és necessari per a no minvar ni desequilibrar els nivells de qualitat, quantitat o capacitat de servicis existents i exigibles reglamentàriament.
e) Obtindre els sòls dotacionals públics de l'àmbit de l'actuació a favor de l'administració gratuïtament. A estos efectes:
o L'urbanitzador efectuarà la seua inscripció en el Registre de la Propietat i traslladarà a l'administració la corresponent certificació acreditativa d'això.
o Els entregarà en perfectes condicions, una vegada concloses les obres d'urbanització, alçada la corresponent acta d'entrega.
o Els transformadors d'energia elèctrica es consideraran equipament privat i s'entregaran a la companyia subministradora. Tant el sòl necessari per a la seua implantació com el cost d'esta, hauran de ser assumits per tots els propietaris afectats.
f) Obtindre l'aprofitament que legalment corresponga, amb destí al patrimoni públic del sòl a favor de l'administració actuant de forma gratuïta.
g) Ordenar el repartiment equitatiu de les càrregues i beneficis de l'actuació entre els afectats. (L'Ajuntament, en els supòsits en què siga procedent el deure de cessió previst en l'article 13.6 de la Llei 4/2004, de 30 de juny, d'Ordenació del Territori i Protecció del Paisatge, haurà d'establir els criteris de valoració i la seqüència per a fer efectiu el deure.)
h) Establir terminis per a edificar els solars resultants de l'actuació urbanitzadora, incloent un cronograma en què s'indique expressament el termini d'edificació dels terrenys propietat de l'urbanitzador o d'altres propietaris adherits a la seua iniciativa de programa.
i) Si és el cas, i amb caràcter complementari, es fixen com a objectius a càrrec de l'urbanitzador i sense que siguen repercutibles als propietaris de terrenys afectats, l'execució dels programes de restauració paisatgística, dins de l'àmbit del programa d'actuació integrada, conforme a les directrius establides en la Llei 4/2004, de 30 de juny, d'Ordenació del Territori i Protecció del Paisatge.
Tot això de conformitat amb allò que s'ha establit en apartat C de l'annex I
BASE V. PARÀMETRES URBANÍSTICS (art. 131.2.c) Llei Urbanística Valenciana)
Els paràmetres urbanístics són els establits en la fitxa de gestió que figura en l'apartat D de l'annex I
BASE VI. CRITERIS I OBJECTIUS TERRITORIALS (art. 131.2.d) Llei Urbanística Valenciana)
Els criteris i objectius territorials s'expliciten en el compliment de les directrius de les NNSS homologades aprovades conforme s'establix en l'apartat E de l'annex I.
BASE VII. CRITERIS D'ORDENACIÓ URBANÍSTICA (art. 131.2.d) Llei Urbanística Valenciana)
Els criteris d'ordenació urbanística són els que s'establixen en l'apartat F de l'annex I
BASE VIII. OBJECTIUS D'EDIFICACIÓ PRIVADA (art. 131.2.e) Llei Urbanística Valenciana)
1. Els objectius d'edificació privada són els establits en l'apartat G de l'annex I.
2. Les condicions de les parcel·les edificables, el volum i forma dels edificis, les condicions estètiques de l'edificació, així com la reserva d'aparcaments, seran els establits en els instruments de planejament que siguen d'aplicació i en concret en l'apartat G de l'annex I.
3. S'establix l'obligació de simultaniejar la urbanització i l'edificació en el percentatge mínim establit en l'apartat G de l'annex I.
BASE IX. PRESCRIPCIONS TÈCNIQUES DELS DOCUMENTS D'ORDENACIÓ I GESTIÓ (art. 131.2.f) Llei Urbanística Valenciana).
1. Amb caràcter general es consideren prescripcions tècniques mínimes que hauran de respectar-se en la redacció dels documents d'ordenació i gestió les establides en la LUV i en el ROGTUV, així com les establides en el Reglament de Zones d'Ordenació Urbanística de la Comunitat Valenciana (Orde de 26 d'abril de 1999, del conseller d'Obres Públiques, Urbanisme i Transports) i amb caràcter general la regulació de l'article 124 de la LUV.
2. L'instrument de planejament urbanístic incorporarà un estudi acústic per a l'àmbit d'ordenació del sector segons les exigències de l'article 25 de la Llei 7/2002, de 3 de desembre, de la Generalitat Valenciana, de Protecció contra la Contaminació Acústica
3. L'alternativa tècnica del programa haurà de contemplar, com a mínim, els següents documents de planejament i els seus complements:
a) Document justificatiu de la integració territorial.
b) Estudi d'integració paisatgística.
c) Avaluació ambiental estratègica.
d) Pla parcial modificatiu de la classificació del sòl.
e) Projecte d'urbanització.
f) Estudi d'impacte ambiental. En suma, els documents d'ordenació i gestió tindran en compte la normativa sectorial que incidisca en el planejament.
4. En la presentació dels documents davant de l'administració hauran de respectar-se les prescripcions establides en l'apartat H de l'annex I.
BASE X. PRESCRIPCIONS TÈCNIQUES DEL PROJECTE URBANITZACIÓ (art. 131.2.h) Llei Urbanística Valenciana)
El projecte d'urbanització haurà de definir els detalls tècnics amb precisió suficient perquè puga ser executat, eventualment, sota la direcció de tècnic diferent del seu redactor original, havent de complir el que establix l'article 52 del Text Refós de la Llei de Contractes de les Administracions Públiques. No podrà modificar les previsions del pla que desenvolupa. En cap cas, podrà contindre determinacions sobre ordenació, règim del sòl o de l'edificació.
Comprendrà tots i cada un dels documents assenyalats en l'article 156.1 de la Llei Urbanística Valenciana i en l'article 350 del Reglament d'Ordenació i Gestió Territorial i Urbanística.
BASE XI. PREU DE LICITACIÓ (art. 286.1.h) del Reglament d'Ordenació i Gestió Territorial i Urbanística).
El preu de licitació, que servix exclusivament de base per al càlcul de la garantia provisional, és l'establit en l'apartat I de l'annex I, d'acord amb el que preveu l'article 140.1 de la Llei Urbanística Valenciana.
BASE XII. TERMINIS DE DESPLEGAMENT I EXECUCIÓ DEL PROGRAMA (art. 131.2.i) Llei Urbanística Valenciana i art. 286.1.i) del Reglament d'Ordenació i Gestió Territorial i Urbanística).
S'establixen, en l'apartat J de l'annex I els següents terminis màxims per a l'execució de les següents actuacions per part de l'urbanitzador:
A) Termini màxim per a la selecció de l'empresari constructor de l'obra civil d'urbanització, comptat des de l'aprovació del projecte concret de reparcel·lació.
B) Termini màxim per a la presentació del projecte de reparcel·lació.
C) Termini màxim per a l'execució de les obres d'urbanització comptat des de la selecció de l'empresari constructor.
D) Termini màxim d'edificació dels solars comptat des de la recepció de les obres d'urbanització.
BASE XIII. CAPACITAT PER A SER URBANITZADOR.
1. Podran participar en el concurs per a la selecció i adjudicació del present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles segons les presents bases.
2. En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'article 20 del Text Refós de la Llei de Contractes de les Administracions Públiques.
BASE XIV. SOLVÈNCIA ECONÒMICA I FINANCERA (art. 131.2.m) Llei Urbanística Valenciana).
La justificació de la solvència econòmica i financera de l'urbanitzador s'acreditarà per un o alguns dels mitjans següents:
a) Informe d'institucions financeres o, si és procedent, justificant l'existència d'una assegurança d'indemnització per riscos professionals.
b) Si es tractara de persones jurídiques, presentació dels comptes anuals o d'extracte de les mateixes, en el cas en què la publicació d'estes siga obligatòria en la legislació del país on l'aspirant a urbanitzador estiga establit.
c) Declaració sobre el volum global de negocis i, si és procedent, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.
BASE XV. SOLVÈNCIA TÈCNICA I PROFESSIONAL (art. 131.2.m) Llei Urbanística Valenciana).
1. La justificació de la solvència tècnica i professional de l'urbanitzador s'acreditarà per un o alguns dels mitjans següents:
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.
b) Indicació de l'equip tècnic, estiga o no integrat en l'estructura organitzativa de l'urbanitzador, que vaja a participar en la gestió del programa d'actuació integrada, i especialment dels responsables del control de qualitat.
c) Titulacions acadèmiques i professionals del personal de direcció de l'urbanitzador.
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.
f) Declaració de les mesures adoptades per a controlar la qualitat durant el desplegament i execució del programa d'actuació integrada, incloent els mitjans d'estudi i investigació de què es dispose.
g) Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada.
2. Si per raons justificades en cada cas concret l'urbanitzador no estiguera en condicions de presentar la documentació sol·licitada per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'Ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència de, almenys, un dels seus membres.
BASE XVI. GARANTIES.
1. Els que desitgen participar en el procediment de licitació d'un programa d'actuació integrada hauran de constituir en la forma i als efectes previstos en el Text Refós de la Llei de Contractes de les Administracions Públiques, una garantia provisional equivalent al 2% de l'estimació aproximada de les càrregues del programa, IVA no inclòs, la qual ascendix a la quantitat que s'establix en l'apartat K de l'annex I.
2. La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desplegament i execució dels programes d'actuació integrada.
3. La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.
4. La garantia definitiva, a constituir en la forma i als efectes previstos en el Text Refós de la Llei de Contractes de les Administracions Públiques, s'establix en un 10% del valor de les càrregues d'urbanització, IVA no inclòs, del programa d'actuació integrada aprovat. S'ingressarà en termini màxim de 15 dies a comptar de la notificació de l'acord d'aprovació i adjudicació del programa.
5. Serà procedent elevar la garantia definitiva al 20% en els supòsits d'aprovació de programes d'actuació integrada en què les càrregues urbanístiques es troben sotmeses en presumpció de temeritat calculada en els termes establits en la legislació de contractes de les administracions públiques.
BASE XVII. PRESENTACIÓ DE PROPOSICIONS.
1. Els que desitgen prendre part en la licitació hauran de presentar en el termini i lloc que s'establix en l'apartat L de l'annex I, les seues proposicions, integrades per tres sobres, identificats en el seu exterior amb la indicació de la licitació a què concórreguen i firmats pel licitador o persona que el represente i indicant el nom i cognoms o raó social del proponent amb la següent documentació en idioma castellà o valencià:
SOBRE A. Alternativa tècnica, es presentarà obert.
SOBRE B. Proposició juridicoeconòmica, es presentarà en sobre tancat.
La documentació que es troba en estos sobres serà objecte de valoració als efectes d'aprovació del programa i adjudicació de la condició d'urbanitzador.
SOBRE C. Es presentarà amb el títol de "Documentació" i contindrà la documentació següent:
A. Si concorreguera una societat mercantil, haurà de presentar escriptura de constitució inscrita en el Registre Mercantil. Tractant-se d'una agrupació d'interés urbanístic, es presentarà escriptura pública de constitució, així com inscripció en el Registre d'Agrupacions d'Interés Urbanístic dependent de la conselleria competent en Urbanisme.
B. Els que compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el Registre Mercantil o registre públic corresponent.
C. Quan l'oferent actue en nom propi i siga empresa individual, haurà de presentar DNI o fotocòpia legalitzada d'este.
D. Resguard acreditatiu d'haver constituït la garantia provisional en els termes exigits en la base XVI.
E. Declaració responsable de no estar sotmés a cap de les prohibicions per a contractar establides per la legislació reguladora de la contractació administrativa, fins i tot trobar-se al corrent en el compliment de les obligacions tributàries i amb la Seguretat Social imposades per les disposicions vigents.
F. Els documents que acrediten els requisits de solvència tècnica i professional, econòmica i financera
G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i execució del programa d'actuació integrada, amb renúncia expressa, si és procedent, al fur jurisdiccional estranger que poguera correspondre'ls.
H. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra de tals punts.
I. En cas de concórrer a la licitació diverses empreses, compromeses a la constitució d'una unió temporal, cada una d'elles haurà d'acreditar la seua personalitat jurídica i capacitat, indicant els noms i circumstàncies dels empresaris que subscriuen les proposicions, la participació de cada una d'elles, i designant la persona o entitat que, durant la vigència del contracte, ha de tindre la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.
2. Cada concursant no podrà presentar més d'una proposició, ni formular variants. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no admissió de totes les propostes de programa presentades per este.
3. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al següent dia hàbil.
4. Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública pel termini d'un mes dels documents establits en l'article 293.1 i 307 del Reglament d'Ordenació i Gestió Territorial i Urbanística. A este efecte, els concursants protocol·litzaran els documents assenyalats anteriorment per mitjà d'acta autoritzada per un notari amb competència territorial en el municipi afectat i depositarà una còpia d'estos en la seu de l'Ajuntament, i els exposarà al públic pels seus propis mitjans, inserint un anunci en el Diari Oficial de la Comunitat Valenciana i en un diari no oficial d'àmplia difusió en la localitat, només als efectes de la presentació d'al·legacions.
BASE XVIII. CONTINGUT MÍNIM DE L'ALTERNATIVA TÈCNICA.
L'alternativa tècnica del programa d'actuació integrada tindrà el contingut següent:
a) Identificació del document de planejament que regule l'ordenació detallada a desenvolupar, si este estiguera ja aprovat amb anterioritat al present concurs. En qualsevol altre cas, l'alternativa tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit d'actuació.
b) Àmbit de l'actuació. Es permetrà la redelimitació de l'àmbit territorial a programar per part de l'alternativa tècnica en les condicions establides en l'apartat M de l'annex I En defecte de previsió expressa, únicament tindrà lloc quan tinga com a objecte l'ampliació de la xarxa primària i secundària prevista en el planejament vigent. En tot cas, s'ha d'assegurar el suplement de dotacions de xarxa primària i de xarxa secundària que exigisca l'ampliació i la seua deguda integració en l'estructura urbanística del pla.
c) Justificació del compliment de les condicions d'integració de l'actuació amb l'entorn.
d) Existència o no d'agrupació d'interés urbanístic i, si és el cas, estatuts i acords socials d'esta.
e) Terminis que es proposen per al desenvolupament de l'actuació, determinant-se tant el corresponent a les obres d'urbanització com a les obres d'edificació dels solars resultants.
f) Projecte d'urbanització.
g) Enunciat dels objectius complementaris que es proposen conforme al que disposa la Llei Urbanística Valenciana, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.
h) Mesures de control de qualitat i compliment de les normes de qualitat ambiental, si és el cas.
i) Inventari preliminar de construccions, plantacions i instal·lacions la demolició, destrucció o eradicació de les quals exigisca la urbanització.
j) Estimació preliminar i general d'aquells gastos d'urbanització variables l'import dels quals, fins i tot sent repercutible als propietaris, no es puga determinar per la concurrència d'ofertes.
k) Si la proposta de programa modificara l'ordenació estructural, haurà d'incorporar la documentació establida per a tals supòsits en la Llei Urbanística Valenciana.
Haurà de contindre's el compromís del licitador d'edificar de forma simultània a l'execució de la urbanització un percentatge mínim establit en l'apartat G de l'annex I.
BASE XIX. PROPOSICIÓ JURIDICOECONÒMICA.
1. La proposició juridicoeconòmica haurà d'incloure necessàriament la documentació relativa als següents aspectes, de conformitat amb el que establix l'apartat N de l'annex I:
A) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.
B) Expressió de les magnituds urbanístiques rellevants establides pel planejament que incidisquen en la determinació dels drets d'adjudicació.
C) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies de tal urbanitzador, amb ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.
D) Full resum de les dades econòmiques rellevants segons model que s'aprove reglamentàriament.
E) Descripció dels següents elements economicofinancers relatius a les càrregues urbanístiques:
a) Pressupost de licitació de l'obra d'urbanització: amb l'abast previst en l'article 168.1.a i b de la Llei Urbanística Valenciana.
b) Cost de projectes: cost de redacció i direcció dels projectes tècnics, especificant cada projecte, a què es referix l'article 168.1.c de la Llei Urbanística Valenciana.
c) Gastos de gestió: gastos de gestió de l'urbanitzador, calculats en un percentatge del que represente la suma de les partides corresponents a conceptes anteriors.
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.
e) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.
g) Preu del sòl a efectes de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb ells a l'urbanitzador.
h) Finançament: condicions de finançament oferides per l'urbanitzador per al pagament de les quotes d'urbanització a aquells propietaris que acollits a elles, si és el cas, recolzades per una entitat financera degudament registrada.
F) Informació sobre la possibilitat d'optar per la modalitat de retribució en diners, i mode, condicions i termini per a l'exercici d'eixa opció de retribució.
G) Estimació preliminar de la repercussió unitària per metre quadrat dels gastos variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.
2. La proposició juridicoeconòmica es presentarà degudament firmada i datada.
3. No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament estime fonamental per a la proposició juridicoeconòmica.
BASE XX. ADMISSIBILITAT DE VARIANTS. (ART. 131.2.g) de la Llei Urbanística Valenciana)
1. Únicament es consideraran variants les modificacions de caràcter tècnic i mai les de caràcter econòmic, sempre que estes últimes no alteren substancialment l'ordenació urbanística proposta.
2. No es consideraran variants, per la qual cosa seran admissibles, en tot cas, les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.
3. En cas d'admetre's, cada aspirant a urbanitzador podrà presentar una única variant.
4. La presentació d'una variant en cap cas legitimarà la presentació d'una nova proposició juridicoeconòmica.
5. L'Ajuntament podrà triar, d'entre l'alternativa original i la variada, aquella que millor satisfaça els interessos públics, i se li aplicarà la proposició juridicoeconòmica formulada i sense poder modificar en cap cas el contingut de les bases particulars.
6. No s'entendrà com a alternativa tècnica l'avanç de planejament que formule qui inste la iniciació del procediment de programació. En conseqüència, el referit aspirant podrà presentar alternativa tècnica, que no es considerarà variant del seu avanç de programació, tot això amb respecte al que disposen les bases generals i particulars que regulen el procediment.
BASE XXI. CRITERIS D'ADJUDICACIÓ (art. 286.1.j) del Reglament d'Ordenació i Gestió Territorial i Urbanística).
Els criteris d'adjudicació són els establits en l'apartat O de l'annex I, no obstant, la possibilitat que oferix la nostra legislació urbanística de promoure projectes empresarials amb clau de sostenibilitat i desenvolupament urbà - sempre tenint en compte els condicionants ambientals i financers que la legislació territorial exigix - troba en el dret de transformació inclòs en el règim estatutari de la propietat immobiliària, en la Llei de Règim del Sòl i Valoracions 6/1998 (LRSV), amb caràcter bàsic i desenvolupat pel capítol II del títol I, articles 18 a 26, de la LUV, una vinculació perfecta amb l'esfera jurídica privada del propietari de sòl, guardant una estreta relació amb la llibertat d'empresa. A fi de respectar el contingut primari del citat dret de transformació i la seua vinculació especial amb la propietat, l'Ajuntament de Planes prima com a un valor o criteri d'adjudicació l'adhesió de la propietat en qualsevol procés urbanístic que se subscriga en l'àmbit, tenint en compte anteriors antecedents urbanístics produïts en el propi terme. La referida adhesió, en si mateixa important, ho és, a més, amb vista a possibilitar un procés urbanístic àgil i eficaç, així com un mitjà per a garantir la pacífica consecució de la moderació d'intensitats de l'aprofitament tipus junt amb l'obtenció de sòls no urbanitzables d'especial interés ambiental per part de l'administració actuant. L'anterior conferix un caràcter especial i extraordinari que es configura com a directriu de les presents bases: l'existència de la transformació urbanística en termes no expansius, sinó de planificació urbanística sostenible i de qualitat ambiental, amb l'adhesió de la major part de la propietat que concorden en una mateixa voluntat de planejament, execució i gestió urbanística que resulte d'acord amb el model territorial i urbanístic previstos.
BASE XXII. ADJUDICACIÓ DEL PROGRAMA (art. 286.1.g) del Reglament d'Ordenació i Gestió Territorial i Urbanística).
1. El programa d'actuació integrada s'aprovarà condicionat a l'efectiva realització de les obres assenyalades en l'apartat P de l'annex I.
2. Amb anterioritat a la firma del contracte amb l'Ajuntament l'adjudicatari del programa d'actuació integrada haurà de presentar resguard acreditatiu d'haver constituït la garantia definitiva en els termes previstos en la base XVI de les presents bases particulars i aportar certificació positiva de trobar-se al corrent de les seues obligacions tributàries i amb la Seguretat Social i resguard acreditatiu d'haver constituït la garantia definitiva del cost de les indemnitzacions, preus justos i gastos de reallotjament necessaris per a realitzar l'actuació, la totalitat del cost de les obres d'urbanització complementàries i un 7% del cost de les obres d'edificació.
BASE XXIII. FORMALITZACIÓ DEL CONTRACTE
1. En el termini d'un mes a partir de la notificació de l'acord d'aprovació i adjudicació del programa d'actuació integrada a l'adjudicatari, es procedirà a la formalització en document administratiu del contracte per al desenvolupament i execució del programa d'actuació integrada. El document de formalització serà firmat per l'alcalde, l'urbanitzador i el secretari de la corporació a efectes de fedatari públic, annexant a este un exemplar de les bases particulars de programació.
2. El contracte podrà elevar-se a escriptura pública quan ho sol·licite alguna de les parts. En tot cas, els gastos derivats del seu atorgament seran assumits per l'urbanitzador.
3. Si per causa imputable a l'urbanitzador no poguera formalitzar-se el contracte dins del termini indicat, l'Ajuntament podrà acordar la resolució d'este, seguint a este efecte el procediment establit en el Text Refós de la Llei de Contractes de les Administracions Públiques.
BASE XXIV. DICTAMEN DEL CONSELL DEL TERRITORI I PAISATGE (art. 286.1.c) del Reglament d'Ordenació i Gestió Territorial i Urbanística).
En els supòsits establits en la Llei Urbanística Valenciana haurà de demanar-se l'informe del Consell del Territori i Paisatge.
BASE XXV. COMPLIMENT.
1. El contracte s'entendrà complit amb motiu de l'adequada execució de la totalitat de les prestacions incloses en este, extingint-se una vegada l'urbanitzador haja procedit al seu total compliment per mitjà de la recepció de les obres d'urbanització a favor de l'Ajuntament.
2. Una vegada finalitzades les obres d'urbanització, l'urbanitzador realitzarà oferiment formal a l'Ajuntament de la recepció de les obres d'urbanització, prèvia remissió per l'urbanitzador de totes les certificacions d'obres, les factures emeses per l'empresari constructor i la documentació que justifique el pagament efectiu de les obres.
3. Perquè puga operar la recepció definitiva de les obres, de forma tàcita o expressa, haurà d'haver-se liquidat prèvia i definitivament el programa.
4. L'Ajuntament disposarà d'un termini de tres mesos per a inspeccionar les obres d'urbanització i, si és el cas, requerir a l'urbanitzador l'esmena d'aquelles deficiències apreciades, amb indicació del termini per al seu compliment, que es consignarà en una acta de recepció provisional. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, ambdós assistits, si ho estimen oportú, per un facultatiu.
Una vegada esmenades les deficiències apreciades, l'Ajuntament alçarà una acta de recepció definitiva que acreditarà el compliment del contracte i la seua extinció, començant llavors el termini de garantia.
5. La recepció de les obres d'urbanització s'entendrà produïda als tres mesos del seu oferiment formal a l'Ajuntament sense resposta administrativa expressa, o des que queden obertes a l'ús públic.
6. El termini de garantia serà de 12 mesos des del moment que s'entenguen rebudes per l'Ajuntament. Durant eixe període, el contractista respondrà dels defectes constructius que es manifesten. Finalitzat este període, serà procedent la devolució de les garanties prestades per l'adjudicatari.
BASE XXVI. RESOLUCIÓ
1. Són causes de resolució del contracte les previstes en el Text Refós de la Llei de Contractes de les Administracions Públiques, així com les derivades de la incapacitat legal sobrevinguda de l'urbanitzador i les altres previstes en la legislació general aplicable a les seues relacions amb l'administració.
2. Són també causes de resolució del contracte les següents:
a. La mort o incapacitat sobrevinguda de l'urbanitzador o l'extinció de la seua personalitat jurídica.
b. La falta de prestació en termini de la garantia definitiva.
c. La no formalització del contracte en termini.
d. La demora injustificada en el compliment dels terminis fixats en les bases generals i particulars de programació, i la resta de terminis establits en la Llei Urbanística Valenciana i les normes que la desenvolupen.
e. La inactivitat injustificada de l'urbanitzador durant un període de sis mesos consecutius o nou alterns en el desenvolupament i execució del programa d'actuació. s'entendrà produïda la inactivitat o l'abandó quan el desenvolupament i execució del programa d'actuació haja deixat de desenvolupar-se o no es desenvolupe amb la regularitat adequada o amb els mitjans humans o materials necessaris per a la seua normal execució en termini. No obstant, quan es done este supòsit, l'Ajuntament, abans de procedir a la resolució, requerirà a l'urbanitzador perquè regularitze la situació en el termini de cinc dies a comptar des del requeriment, llevat que la precisió de la seua execució exigisca un termini major.
f. La imposició d'alguna sanció a l'urbanitzador per infraccions urbanístiques o mediambientals greus o molt greus en relació amb l'àmbit programat serà causa de resolució del contracte. A este efecte, es requerirà que la resolució del corresponent expedient sancionador haja guanyat fermesa o posat fi a la via administrativa.
g. L'obstaculització per l'urbanitzador de l'exercici dels drets i deures urbanístics dels afectats per la programació. S'entén inclòs dins d'esta causa de resolució l'incompliment per l'urbanitzador de l'obligació de facilitar informació perquè els propietaris puguen optar per la modalitat de retribució i perquè estos puguen exercitar plenament els drets que la Llei Urbanística Valenciana els atorga.
h. La resolució anticipada de l'adjudicació per a la seua gestió directa per causa justificada d'interés públic, sense perjuí de les compensacions econòmiques a què això done lloc i que haurà d'avaluar l'acord corresponent.
i. La suspensió de llicències en l'àmbit programat, l'aprovació de plans o projectes incompatibles amb el desenvolupament del programa, així com les resolucions administratives que impedisquen prosseguir-ho o paralitzen el seu desenvolupament material o econòmic per inactivitat de l'administració durant més de sis mesos i de manera rellevant, tenint dret l'urbanitzador a instar la resolució amb les compensacions procedents.
j. La renúncia de l'urbanitzador davant d'una retaxació de càrregues fundada en causa legal que implique un increment de l'import de les càrregues previst en la proposició juridicoeconòmica superior al 20%.
k. La realització per l'urbanitzador de pràctiques manifestament restrictives de la competència en el mercat immobiliari relacionades amb el programa d'actuació. S'entendrà per pràctiques manifestament restrictives de la competència la inobservança de les regles d'exclusió d'entitats en la selecció de l'empresari constructor, els acords de repartiment de mercat i aquelles altres que, d'alguna altra manera, defrauden o falsegen la lliure competència.
l. El descobriment de condicions territorials no tingudes en compte a l'acordar el programa d'actuació i que facen legalment inviable la prossecució d'esta, sense perjuí de les compensacions que siguen procedents, si és el cas, o de la possibilitat d'esmenar les seues previsions, si això fóra possible, sense desvirtuar-les substancialment.
m. Incórrer el contractista, durant la vigència del contracte en alguna de les prohibicions de contractar previstes en l'article 20 de la Llei de Contractes de les Administracions Públiques.
n. Les reiterades deficiències en l'execució del contracte.
o. L'incompliment greu dels deures essencials de l'urbanitzador directament imposats per esta llei.
p. L'incompliment d'alguns dels compromisos oferits.
q. La caducitat del programa per transcurs del termini total per a escometre'l i, si és el cas, la pròrroga.
r. El mutu acord entre l'Ajuntament i l'urbanitzador, sense perjuí de les indemnitzacions que, si és el cas, siguen procedents en benefici dels propietaris de terrenys o altres afectats.
s. La subcontractació total o parcial de prestacions que siguen objecte del contracte sense l'autorització prèvia expressa de l'Ajuntament.
t. La suspensió, per causa imputable a l'Ajuntament, de la iniciació del contracte per un termini superior a sis mesos a partir de la data assenyalada en este per al seu començament.
u. El desistiment o la suspensió del contracte per un termini superior a un any acordada per l'Ajuntament.
3. Per a la resolució del contracte entre l'Ajuntament i l'urbanitzador serà preceptiva la prèvia emissió d'informe favorable pel Consell del Territori i el Paisatge.
4. L'Ajuntament, al resoldre l'adjudicació, podrà acordar que l'urbanitzador continue l'execució del programa sota les seues mateixes condicions, durant el temps indispensable per a evitar perjuís a l'interés públic.
5. La resolució de l'adjudicació s'acordarà per l'Ajuntament, amb audiència prèvia a l'urbanitzador per un termini de 10 dies hàbils, i previ dictamen del Consell del Territori i el Paisatge, que podrà ser instat també per l'urbanitzador. Sense perjuí de les responsabilitats econòmiques que siguen procedents, això determinarà la cancel·lació de la programació i la subjecció de l'àmbit de l'actuació al règim del sòl urbanitzable sense programació.
BASE XXVII. PRERROGATIVES DE L'ADMINISTRACIÓ (art. 286.1.e) del Reglament d'Ordenació i Gestió Territorial i Urbanística).
L'Ajuntament té totes les prerrogatives que, en general, reconeix la legislació de contractes de les administracions públiques, entre elles, les d'interpretar el present contracte administratiu especial, resoldre els dubtes que oferisca el seu compliment, modificar els termes de l'adjudicació per causes imprevistes o no previstes en les presents bases i que siguen d'interés públic, acordar la seua resolució i determinar els efectes d'esta.
BASE XXVIII. JURISDICCIÓ COMPETENT (art. 286.1.f) del Reglament d'Ordenació i Gestió Territorial i Urbanística).
És competent l'orde jurisdiccional contenciós administratiu per a conéixer de les qüestions que puguen suscitar-se en la preparació, resolució i execució del contracte administratiu especial entre l'administració i l'agent urbanitzador seleccionat en pública concurrència.
Planes, 7 de març de 2007.- L'alcalde: Francisco Javier Sendra Mengual.